**Ingatlan Bérleti szerződés**

amely létrejött egyrészről

**Pilisborosjenő Község Önkormányzata**

székhely: 2097 Pilisborosjenő, Fő út 16.,

adószám: 15734666-2-13,

KSH szám:157344666-8411-321-13,

törzsszám: 724664,

képviseli: Tömöri Balázs polgármester,

mint bérbeadó

másrészt

lakcím:

mint bérlő között

alulírott napon és feltételekkel:

1. Bérbe adó bérbe adja, Bérlő pedig bérbe veszi a **Pilisborosjenő Község Önkormányzata** tulajdonában álló, Fő utca 30. szám alatti „régi iskolaépület” melléklet szerinti rajzon . számú m2-es nagyságú részét – a továbbiakban: **„Bérlemény”** – **. céljából**.
2. Felek jelen szerződést **2019.** tartó időtartamra
3. A Bérlő a helyiséget kizárólag az 1. pontban megjelölt célra és a 2. pontban megjelölt időtartamon belül használhatja.
4. A bérleti díj összege bruttó 600,-Ft/nm/hó **/hó, azaz bruttó forint /hónap + rezsi arányos része.** A bérlő köteles a meghatározott bérleti díjat és rezsiköltséget a Bérbeadó által kiállított számla alapján határidőre, 8 napos fizetési határidőn belül a megjelölt számlaszámra átutalni. A Bérbeadó a bérlemény tárgyát jelen szerződésben meghatározott időpontban rendelkezésre tartja, ezért a Bérlő részére tevékenységének elmaradása estén is kiszámlázza a bérleti díjat és rezsiköltséget, amelyet az köteles megfizetni. A rezsiköltség (villany, gáz víz, csatorna) m2-es arányosítás útján külön kerül kiszámlázásra havonta Bérlő részére, melynek viszonyítási alapja az egész épület alapterülete.
5. Bérlő felel minden olyan kárért, amely használattal összefüggésben a bérlet ingatlanban/ingatlanon keletkezik.
6. Bérlő tudomással bír, hogy a bérlemény épületében portaszolgálatot, állandó fizikai jelenlétet Bérbeadó nem tud biztosít, így az nem őrzött, ezért a bérbeadó felelősséget nem vállal az esetleges őrzés hiánya miatt bérlő által elszenvedett káresetekért. A bérelt helyiség zárásáról, és az idegen behatolásért való kockázatért bérlő a felelős.
7. Bérlő vállalja, hogy a bérlet helyiség ajtaját saját költségén zárhatóvá teszi.
8. Bérlő a bérleményt harmadik személynek át nem adhatja, csakis kizárólagosan Bérbeadó engedélyével.
9. Bérlő a bérlemény állapotát ismeri, abban csak Bérbeadó hozzájárulásával és saját költségén végezhet el bármilyen változtatást.
10. A Bérbe adó ellenőrizheti, hogy a rendeltetésnek és a bérleti szerződésnek megfelelő célnak megfelelően használja a bérelt területrészt.
11. Bérlő cserehelyiségre a szerződés lejártát követően nem tarthat igényt, és köteles a helyiséget kiürített, legalább az átvételnek megfelelő állapotban Bérbeadónak visszaadni birtokába.
12. Jelen szerződést a másik fél szerződésszegése esetén bármelyik fél megszűntetheti rendkívüli hatállyal. A rendkívüli felmondást megelőzően a másik felet fel kell szólítani a szerződésszerű magatartásra, és ennek eredménytelensége esetén lehetséges a rendkívüli felmondás.
13. Bérbeadó a bérleményt tartalmazó épület főbejáratának nyitása, illetve zárása érdekében a főbejárathoz egy kulcsot kap bérbeadótól. Bérlő a főbejárat zárása felől minden estben köteles meggyőződni, amikor az épületet elhagyja.
14. Jelen szerződés határozott időtartamára és eseti jellegére tekintettel rendes felmondással nem szüntethető meg.
15. A jelen bérleti szerződésben nem szabályozott kérdésekben a nemzeti vagyonról szóló 2011. évi CXCVI. törvény, valamint a Polgári Törvénykönyvről szóló 2013. évi V. törvény az irányadóak.
16. Esetleges jogvita esetén a szerződő felek a vitás kérdéseket megkísérlik békés, tárgyalásos úton rendezni, és csak ennek eredménytelensége esetén veszik igénybe a bírói utat.
17. Jelen szerződés két (2) számozott oldalból áll, három egymással szó szerint mindenben megegyező példányban készült, melyet a felek megismertek, elolvastak, az abban foglaltakat magukra nézve kötelezőnek tekintik, s mint akaratukkal mindenben megegyezőt aláírták.

Pilisborosjenő, 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilisborosjenő Község Önkormányzata Bérlő

Képviseli: Tömöri Balázs polgármester

Pénzügyileg ellenjegyzem:

…………………………………………………………………….